
	Auditas atliktas Birštono savivaldybės kontrolieriaus tarnybos kontrolierės 2013-09-09 pavedimu Nr. 2-14.
	Auditą atliko Birštono savivaldybės kontrolies ir audito tarnybos kontrolierė Zita Pranckevičienė.
	Audito tikslas – įvertinti vidaus kontrolę, įskaitant finansų valdymą, savivaldybės turto valdymo, naudojimo, disponavimo juo teisėtumą ir pareikšti nepriklausomą nuomonę dėl 2012 metų ir 2013 m. trijų ketvirčių finansinių ataskaitų rinkinio ir kitų ataskaitų tikrumo ir teisingumo.
	Audituojamas subjektas – Birštono muziejus (toliau – Muziejus), adresas LT-59211, Birštonas, Vytauto g. 9. Identifikavimo kodas 300101493.
	Audituojamu laikotarpiu laikinai Muziejaus direktoriaus funkcijas atliko Roma Zajan- čkauskienė, vyresn. buhaltere dirbo Rasa Buzienė.
	Audito objektas – Birštono muziejaus 20012-12-31 ir 2013-09-30 būklei sudarytas finansinių ataskaitų rinkinys ir 2012 bei 2013 metų trijų ketvirčių sandoriai.
	Ši audito ataskaita yra sudėtinė išvadų, teikiamų Birštono savivaldybės tarybai dėl savivaldybės konsoliduotųjų ataskaitų rinkinio į kurio sudėtį įeina ir biudžeto įvykdymo ataskaitos, savivaldybės biudžeto projekto, savivaldybės skolos, suteiktų paskolų ir suteiktų savivaldybės garantijų ataskaitos ir dėl savivaldybei nuosavybės teise bei patikėjimo teise valdomo valstybės turto ataskaitos dalis.
	Audito ataskaita pateikia tik audito metu atliktus ir nustatytus dalykus, o nepriklausoma nuomonė apie finansinį atskaitų rinkinį ir kitas ataskaitas, savivaldybės lėšų ir turto valdymo, naudojimo, disponavimo jais teisėtumą ir jų naudojimą įstatymų nustatytiems tikslams pareiškiama audito išvadoje.
	Muziejaus teisinė forma yra savivaldybės biudžetinė įstaiga.
	Muziejaus savininkas yra Birštono savivaldybė. Savininko teises ir pareigas įgyvendinanti institucija yra Birštono savivaldybės taryba.
	Muziejus savo veikloje vadovaujasi Lietuvos Respublikos civiliniu kodeksu, kitais teisės aktais, Birštono savivaldybės tarybos sprendimais, savivaldybės administracijos direktoriaus įsakymais ir Birštono savivaldybės tarybos patvirtintais Birštono muziejaus nuostatais.
	Muziejaus svarbiausia veiklos kryptis – kaupti, saugoti, restauruoti, tirti, eksponuoti bei populiarinti materialines ir dvasines kultūros vertybes, organizuoti su Muziejaus veikla susijusius kultūros renginius.
AUDITO APIMTIS IR METODAI
	Audituota 2012m. ir 2013 metų trijų ketvirčių finansinių ataskaitų rinkinys ir priedai, į kurio sudėtį įeina ir biudžeto vykdymo ataskaitų rinkinys: forma Nr. 2 – Biudžeto išlaidų sąmatos įvykdymo 2012-01-31 ir 2013-09-30 ataskaitos; finansinės būklės ataskaitos; veiklos rezultatų ataskaitos; grynojo turto pokyčių ataskaitos; pinigų srautų ataskaitos; metinių finansinių ataskaitų aiškinamieji raštai; ilgalaikio materialiojo turto balansinės vertės pasikeitimai per ataskaitinius laikotarpius; nematerialiojo turto vertės pasikeitimai per ataskaiotinius laikotarpius; atsargų vertės pasikeitimai per ataskaitinius laikotarpius; informacija apie išankstinius apmokėjimus; informacija apie per vienerius metus gautinas sumas; informacija apie finansavimo sumas pagal šaltinius; informacija apie pinigus ir jų ekvivalentus; informacija apie trumpalaikes mokėtinas sumas; informacija apie pagrindines veiklos pajamas; informacija apie pagrindines veiklos išlaidas. Taip pat patikrinta visi pirminiai įstaigos dokumentai (didžioji knyga, kiti registrai ir t. t.), susipažinta su įstaigos veikla, organizacine struktūra.
	Muziejus yra savivaldybės asignavimų valdytojas, turintis struktūrinį padalinį (Sakralinis muziejus). Muziejus vykdo dvi programas. 
	Auditas atliktas vadovaujantis Tarptautiniais audito standartais. Audito įrodymai surinkti dokumentinės kontrolės metodu ištisiniu būdu taikant analitines ir sintetines procedūras: tikrinimą, apklausą, skaičiavimą, patvirtinimą ir kitas procedūras. Tikrinimo procedūros labiausiai buvo nukreiptos į tas sritis finansinių ataskaitų rinkinyje, kuriose buvo pareikalauta daugiausia lėšų ir kurios yra svarbiausios įstaigos valdymui.
                  Audito metu buvo peržiūrėta ir įvertinta įstaigos buhalterinės apskaitos sistema, peržiūrėta tikrinamųjų laikotarpių finansinių ataskaitų rinkinių parengimo dokumentai, patvirtinantys pateiktą informaciją ir sumas finansinių ataskaitų rinkiniuose, kad galima būtų įsitikinti turto nuosavybe, buvimu ir įvertinimu. Buvo įvertinti naudojami apskaitos principai bei vadovybės padaryti įvertinimai, nustatyta ar įstaigos įsipareigojimai yra tinkamai atspindėti finansinių ataskaitų rinkiniuose. Peržiūrėta finansinių ataskaitų pajamų ir išlaidų apskaita, patikrinta ūkinės operacijos nuo turto ir atsargų įsigijimo iki jų nurašymo, įsitikinta, ar visi įrašai susiję su tikrinamųjų laikotarpių įstaigos veikla, yra apskaityti finansinių ataskaitų rinkinyje. 
	Audito metu nustatyti rizikos veiksniai, įvertintos riziką mažinančios priemonės, vidaus kontrolės aplinka apskaitos srityse bei darbo užmokesčio, socialinio draudimo, mokėjimų (atsiskaitymų) ir pirkimų, ilgalaikio ir trumpalaikio turto bei atsargų įsigijimo bei pinigų banke ir kasoje apskaitos srityse.
	Audituotos sritys: darbo užmokestis ir socialinis draudimas, pajamų mokesčio išskaičiavimas iš darbo užmokesčio; ilgalaikis materialusis ir nematerialusis turtas; išlaidos prekėms ir paslaugoms. Audituojamoms sritims parengtos audito programos ir atliktos savarankiškos procedūros.
	Birštono savivaldybės tarybos sprendimais 2012-01-27 sprendimu Nr. TS-1 Muziejui buvo skirta 429300,00 Lt finansavimas, iš jų 214000,00 Lt darbo užmokesčiui ir 53000,00 Lt ilgalaikio turto įsigijimui. Muziejaus direktoriaus įsakymais sąmata buvo tikslinama. Gauta per 2012 metus iš savivaldybės biudžeto 429300,00 Lt, padaryta kasinių išlaidų 429300,00 Lt, iš jų darbo užmokesčiui – 209343,67,00 Lt, socialiniam draudimui-64849,14 Lt, ilgalaikio turo įsigijimui –51266,30 Lt. Muziejus per 2012 metus gavo ir panaudojo lėšas skirtų asignavimų ribose.
	2013 metams Birštono savivaldybės tarybos 2013-03-01 sprendimu Nr. TS-20 Muziejui skirta 413800,00 Lt finansavimas, iš jų 235000,00 Lt darbo užmokesčiui, socialiniam draudimui-72800,00 Lt ir 6000,00 Lt ilgalaikio turto įsigijimui. 2013 metų I pusmetį sąmata buvo patikslinta Muziejaus direktoriaus įsakymu perkeliant lėšas iš straipsnio kitos prekės 1800,00 Lt ir straipsnio kitos paslaugos 2000,00 Lt į straipsnį komunalinės paslaugos 3800,00 Lt. Trijų ketvirčių  planas buvo 310700,00Lt, gauta finansavimas 258000,00 Lt, padaryta kasinių išlaidų 251369,90 Lt.  2013-10-01mokėtinų sumų likutis yra 4363,00 Lt, gautinos sumos sudaro 100,00 Lt. Per 2013 metų tris ketvirčius Muziejus gavo iš biudžeto 4830,00 Lt daugiau negu padarė išlaidų, atsiskaitomoje sąskaitoje ataskaitinio laikotarpio pabaigoje pinigų likutis buvo 4830 Lt. Pagal sąmatoje patvirtintus asignavimus įstaiga 2013 metų trijų ketvirčių plano neįvykdė 57530,00 Lt. Nepanaudoti planuoti asignavimai yra: darbo užmokestis ir socialinis draudimas 38052,00 Lt, prekės ir paslaugos 12478,00 Lt, ilgalaikio turto įsigijimas 6000,00Lt, socialinės išmokos 1000,00 Lt. Planuojant asignavimus turi būti atsižvelgiama į faktiškai reikalingų lėšų poreikį veiklai vykdyti. Įstaigos biudžeto asignavimų struktūroje didžiausią išlaidų dalį 74,48 proc. sudaro išlaidos darbo užmokesčiui ir socialiniam draudimui, prekių ir paslaugų naudojimui 23,85 proc., iš jų didžiausią dalį 37,28 proc. sudaro komunalinės paslaugos, kitos prekės 26,55 proc., kitos paslaugos 13,88 Lt proc., transporto išlaikymas 7,09 proc., ryšių paslaugos 6,08 proc. ir kt.
            Įstaiga 2013 metais vykdydama spec. lėšų programą (edukacinės programos) iki 2013-09-05 dienos surinko 4705,00 Lt spec. lėšų, į biudžetą pervedė 4500,00 Lt, per tris ketvirčius planavo panaudoti 1230,00 Lt, panaudojo 0,00 Lt.
            Muziejus 2013-09-30 d. finansinės būklės ataskaitos duomenimis ilgalaikio turto likutine verte apskaitė 332678 Lt, iš jo ilgalaikis materialus turtas 304342 Lt, tame tarpe pastatai 269998 Lt, ilgalaikis nematerialaus turto 28336 Lt, trumpalaikio turto 30984 Lt, iš viso turto 363662 Lt, trumpalaikių įsipareigojimų 19219 Lt (ilgalaikių įsipareigojimų nėra), einamojo laikotarpio perviršis 5768 Lt. Veiklos rezultatų ataskaitoje atvaizduota 287897 Lt pagrindinės veiklos pajamos, pagrindinės veikos sąnaudos 282128 Lt, iš jų darbo užmokesčio ir soc. draudimo 192199 Lt, turto nusidėvėjimo sąnaudos 28140 Lt, komunalinių paslaugų ir ryšių 28904 Lt, sunaudotų atsargų savikaina 16170 Lt, ir kt.
PASTEBĖJIMAI, IŠVADOS IR REKOMENDACIJOS
	Muziejus tvarkydamas buhalterinę apskaitą ir rengdamas finansines ataskaitas, vadovaujasi Lietuvos Respublikos viešojo sektoriaus atskaitomybės įstatymo ir kitų teisės aktų nustatytais reikalavimais, taiko apskaitos politiką patvirtintą įstaigos direktoriaus 2010-03-10 įsakymu Nr.6 „Dėl apskaitos politikos patvirtinimo ir buhalterinės apskaitos ir finansinės atskaitomybės sistemos reformos priemonių sąrašo tvirtinimo“ Apskaitos politika apima ūkinių operacijų ir kitų įvykių pripažinimo, įvertinimo ir apskaitos principus, metodus ir tvarkas. Visiems darbuotojams yra parengta pareigybių aprašymai. 
                   Muziejaus darbuotojams tarnybiniai atlyginimai ir kitos darbo apmokėjimo sąlygos nustatytos vadovaujantis Lietuvos Respublikos Vyriausybės 1993-07-08 d. nutarimu Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ ir Lietuvos Respublikos kultūros ministro 2012-10-09 d. įsakymu Nr. ĮV-677 „Dėl kultūros įstaigų darbuotojų darbo apmokėjimo“ pagal nustatytus koeficientus bazinės mėnesinės algos dydžiais, darbininkui ir valytojai minimali mėnesinė alga. Darbuotojams mokami priedai už papildomų darbų atlikimą, skiriant priedus ne visada nurodoma už kokių konkrečių darbų atlikimą priedai skiriami. Patikrinus darbo užmokesčio priskaitymą ir išskaitas iš darbo užmokesčio neatitikimų nenustatyta. 
                  Patikrinimo metu Muziejaus vadovybei ir kitiems darbuotojams buvo pateiktos rekomendacijos dėl darbo sutarčių sudarymo laikantis Darbo kodekso reikalavimų, dėl tarifikacijos parengimo pagal nustatytus kojeficientus, taip pat valytojoms plotų nustatymo vadovaujantis Birštono savivaldybės tarybos 2003-12-15 d. sprendimu Nr. TS-218 patvirtintas lauko ir vidaus valomus plotus ( 2013-10-25d. tarybos sprendimu patvirtinta nauja redakcija), dėl vidaus kontrolės sistemos sukūrimo, bei jos vykdymo, tai yra, kad būtų įdiegtos tokios vadovybės kontrolės procedūros (taisyklės, tvarkos), kurios užtikrintų efektyvų įstaigos pagrindinių tikslų įgyvendinimą, išvengiant klaidų ūkinių operacijų procese, bei pateikiant  informaciją finansinėse ataskaitose. 
	Patikrinus atostogų suteikimą darbuotojams ir darbo užmokesčio apskaičiavimą už atostogas neatitikimų nenustatyta, patikrinus apmokėjimą už darbą pagal autorines sutartis neatitikimų nenustatyta.
                   Patikrinus komondiruočių išlaidų apmokėjimą darbuotojams, nustatyta, kad buvo nesilaikoma Lietuvos Respublikos Vyriausybės 2004-04-29 d. nutarimu Nr.526 patvirtintų „Tarnybinių komandiruočių išlaidų apmokėjimo biudžetinėse įstaigose taisyklių“ reikalavimų, Muziejaus direktoriaus 2010-03-10 d. įsakymu Nr. 6  patvirtintos apskaitos politikos „Tarnybinių komandruočių išlaidų apmokėjimo įstaigoje tvarkos, bei įstaigos direktoriaus įsakymuose nurodytų siuntimo į komondiruotę laikotarpių bei nurodytų apmokėti išlaidų, todėl neteisingai buvo apskaičiuota ir išmokėta komandiruotės vyr. fondų saugotojui Vytautui Kuzmickui sekančiai: 2012-10-05 d. įsakymas Nr.30K išmokėta 207,50 turėjo būti išmokėta 127,50 Lt permoka 80,00 Lt; 2012-12-06 d. įsakymas Nr.32K išmokėta 211,25 Lt reikėjo išmokėti 113,75 Lt permoka 97,50 Lt; įsakymas 2013-01-11 d. Nr. 3K išmokėta 231,38 Lt turėjo būti išmokėta 114,38 Lt permoka 117,00 Lt; isakymas 2013-01-21 d. Nr.4K išmokėta 79,50 Lt turėjo būti išmokėta 40,5 Lt permokėta 39,00 Lt; įsakymas 2013-06-28 d. Nr. 16K išmokėta 164,00 Lt turėjo būti išmokėta 86,00 Lt permokėta 78,00 Lt. Iš viso permokėta 333,50 Lt, pagal teisės aktų reikalavimus permokėta suma turi būti grąžinta į savivaldybės biudžetą. 
                   Muziejui paieškant medžiagos Lietuvos archyvuose apie Birštono kurorto praeitį kopijavimui ir kt. padaryta išlaidų 2013 metų sausio mėn. už 1333,00 Lt, numatant šių išlaidų vykdymą reikėtų atsižvelgti į jų  panaudojimo tikslingumą.
	Nesilaikant teisės aktų nuostatų Muziejuje nėra parengta ir patvirtinta įstaigos struktūra.
	Patikrinus mobiliojo telefono naudojimą ir išlaidų apmokėjimą Muziejuje neatitikimų nenustatyta. 
	Muziejuje iš skirtų asignavimų pagal ekonominės klasifikacijos fondus prekėms  - 2.2.1.1.1.10 ir paslaugoms – 2.2.1.1.1.30. naudojama renginių organizavimui. Pagal įstaigos sudarytas renginių organizavimo išlaidų sąmatas ir nurašymo aktus biudžeto lėšos naudojamos maisto prekių ir gėlių įsigijimui. Neatitinkant teisės aktų reikalavimų Muziejuje norint pagrįsti maisto prekių ir gėlių nurašymą nėra pažymėta kokių konkrečių asmenų naudai jos buvo patirtos. Nėra griežtų reikalavimų nurodyti visus renginyje dalyvavusių konkrečių asmenų duomenis, tačiau įstaiga turi užtikrinti, kad akte būtų užfiksuota tokie duomenys, kurie parodytų, kad patirtos išlaidos atitinka renginio sąnaudas apibrėžiančius kriterijus.  
	Per 2013 metų 9 mėnesius pravedant renginius padaryta išlaidų maisto prekėms už 3518,25 Lt, gėlėms už 1871,54  Lt, pašto ženklams ir atvirukams 239,5 Lt, kuras ekskursijoms 508,24 Lt, iš viso už 6137,54 Lt. Per 2012 metus pravedant renginius maisto prekėms padaryta išlaidų 4729,92 Lt, gėlėms 2266,00 Lt, suvenyrams, nuotraukoms, atvirukams ir kt. 1576,09 Lt, iš viso už 8572,01 Lt.
	Pagal teisės aktų reikalavimus už biudžetinės įstaigos buhalterinės apskaitos organizavimą, finansinės atskaitomybės rengimą, programų vykdymą, išankstinę finansų kontrolę, vidaus kontrolės sukūrimą ir jos organizavimą atsakingi yra įstaigos vadovas ir vyriausias buhalteris.  
	Apibendrinus audito rezultatus Birštono muziejaus vadovybei siūlau: 
	Ištaisyti audito metu nustatytus, audito ataskaitoje išdėstytus neatitikimus ir klaidas.                                    Apie rekomendacijų įvykdymą ir neatitikimų ištaisymą iki 2013-12-01 prašau informuoti Birštono savivaldybės kontrolės ir audito tarnybą. 

Savivaldybės kontrolierė                                                                       Zita Pranckevičienė

Susipažinome:
Birštono muziejaus direktorius funkcijas atlikanti                                 Roma Zajančkauskienė	

Vyresn. buhalterė			                                     Rasa Buzienė

